
Spartuoliškai dirbo 

Talkos metu Vakarų statybos valdybos kolektyvai 



Darbe 

' J P 

mūšyje 


Našiai dirba Vakarų statybos valdybos kolektyvai, dalyvau¬ 
dami socialistiniame % lenktyniavime deramai pasitinkant Didžio¬ 
sios Pergalės 40-mett. Nuveikta išties nemažai. 

Vienas iš jų — V. Matuzovo vadovaujama brigada iš pir¬ 
mosios statybos montavimo valdybos. Į šios brigados narių są¬ 
rašą Įrašyta Tarybų Sąjungos Didvyrė Marytė Melnikaitė. Briga¬ 
da pasiekė puikių darbo rezultatų, nuolat viršija pamainos normas. 
Už garbingą brigados narę uždirbtus pinigus vaikinai perveda l 
Talkos fondą. 

Kompleksinis V. Matuzovo kolektyvas plačiai taiko pažangius 
darbo metodus, tarp jų ir brigadinę rangą. Keletą mėnesių pir¬ 
maujantys statybininkai triūsė taikydami ūkiskaitos metodą, įsi¬ 
pareigojo atitinkamą atžymą pasiekti antrojo energijos bloko sta- 
tvboje. Jiems padėjo ir darbo draugai. Vaikinai išlaikė duotą žo¬ 
di 


IAI dienai Vakarų staty¬ 
bos valdybos kolektyvai 
ruošėsi kruopščiai. Kiekvienas 
darbuotojas turėjo darbo frontą. 
Į objektus buvo pristatytos staty¬ 
binės medžiagos, instrumentai. 
Gyvenvietė, statybos aikštelės pa¬ 
sipuošė transporantais, šūkiais. į 
centrinį talkos štabą, vadovauja¬ 
mą Vakarų statybos valdybos vy¬ 
riausiojo inžinieriaus V. Bag- 
rianskio, plaukė žinios iš kolek¬ 
tyvų. Balandžio 17 d. jau buvo 
aišku: organizuojant darbo šven¬ 
tę nepraleista nė menkiausios 
smulkmenos. 

Balandžio 20 d. statybos aikš¬ 
telėse, pačioje gyvenvietėje pasi¬ 
girdo muzikos garsai ir sniečkie- 
čiai pradėjo dirbti su šventine 
nuotaika. 

Darbas virte virė pagrindinė¬ 
je aikštelėje. I. Pazynyčiaus, V. 
Matuzovo, A. širmerio, B. Ma- 
čiulaičio, I. Aleinikovo pirmau¬ 


jančios brigados bei kiti kolek¬ 
tyvai triūsė antrojo AE energi¬ 
jos bloko statyboje. Kaip ir vi¬ 
suomet visos operacijos buvo at¬ 
liekamos griežtai laikantis grafi¬ 
kų. Todėl įprastos normos buvo 
viršytos 25—30 procentų. Nors 
šiems kolektyvams Šis rodiklis ir 
yra norma. 

Sniečkuje gyvenamuosius na¬ 
mus ir kultūrinės-buitinės paskir¬ 
ties objektus statė SMV-2, SMV-5 
kolektyvai bei subrangovinės or¬ 
ganizacijos. Apdailininkai talkos 
dieną dirbo naudodami sutaupy¬ 
tas medžiagas, kurių fondas bu¬ 
vo kaupiamas ne vieną mėnesį. 

Pagražėjo gyvenvietės gatvės. 
Gerbūvio darbus dirbo 2000 žmo¬ 
nių. Jie ruošė klombas ir gazo¬ 
nus, sodino medelius, tvarkė te¬ 
ritoriją, dirbo kitus darbus. 

Vakaras. Centrinis štabas gau¬ 
na talkos rezultatus, juos sumuo¬ 
ja. Statybos ir montavimo darbų 


atlikta daugiau kaip už 105 tūks¬ 
tančius rublių. Tai beveik 10 
tūkstančių daugiau negu praėju¬ 
siais metais. O juk apie pusantro 
tūkstančio dirbančiųjų balandžio 
20 d. dirbo naudodami sutaupy¬ 
tas medžiagas ir energijos resur¬ 
sus. VSV pramonės 

įmonės ir organizacijos pagamino 
produkcijos už 13 tūkstančių rub¬ 
lių. Tokių rezultatų galima buvo 
pasiekti tiktai dirbant labai na¬ 
šiai ir darniai .Vairuotojai talkos 
dieną pervežė 9 tūkst. tonų kro¬ 
vinių ir tai užtikrino ritmingą vi¬ 
sų statybos montavimo valdybų 
darbą. 

Pinigai, kuriuos talkos dieną 
uždirbo Ignalinos atominės elekt¬ 
rinės statytojai, pervesti į vie¬ 
nuoliktojo penkmečio fondą. Už¬ 
dirbta nemažai — apie 14 tūks¬ 
tančių rublių. 

S. JURJEVAS 



Laisvalaikis: 

klausimas atviras 


kaip ilsėtis Sniečkaus jaunimui, Ignalinos atominės elektrinės statytojams? Klausimas anaiptol ne tuščias ir keliamas neatsitiktinai. 


Kur ir 

T AIGI kur gali eiti po 
darbo dienos jaunasis 
statytojas? Prieš atsakydami 
į šį klausimą. pitiminsime: 
statyboje tiek anksčiau, kai 
buvo atiduodamas pirmasis 
energetinis blokas, tiek da¬ 
bar, — įtemptas darbo ritmas. 
Visos statytojų jėgos skiria¬ 
mos svarbiam tikslui — pa¬ 
leisti energetinio bloko antrą¬ 
ją eilę. Toks gamybinis ritmas 
diktuoja ir griežtas sąlygas: 
dirbti labai našiai, drausmin¬ 
gai, pasiaukojančiai, trim pa¬ 
mainom. nuolat ieškoti rezer¬ 
vų, griežtai laikytis darbų gra¬ 
fiko. Regis, natūralu, kad ki¬ 
ti darbai, tarkime, aplinkos 
tvarkymas, socialinės kultūri¬ 
nės ir buitinės paskirties ob¬ 
jektai, Ignalinos AE statytojų 
laisvalaikio organizavimas 
tarsi nustumiami į antrąjį pla¬ 
ną. Anksčiau toks požiūris gal 
ir būtų buvęs dėsningas, bet 
ne dabar, kai mokslo įrodyta, 
jog socialinės statybos atsiliki¬ 
mas nuo ekonominės neigia¬ 
mai veikia pačią ekonomiką, 
kartais turi negatyviausių pa¬ 
sekmių: kadrų kaita, nedraus¬ 
mingumas, atsaini pažiūra į 


darbą ir t. t. Minėtas atsili¬ 
kimas Sniečkuje pastebimas 
jau keleri metai. 

Ignalinos AE — respubli¬ 
kinė sparčioji komjaunimo 
statyba. Sniečkaus gyventojų 
amžiaus vidurkis — 26—28 
metai. Suprantama, jog jie ne 
vien darbu sotūs. Jie nori įdo¬ 
miai ir turiningai pailsėti, pa¬ 
šokti, pažaisti futbolą ar tink¬ 
linį, apsilankyti kokiame nors 
vakare, susitikime. 

Jų norai ir poreikiai prak¬ 
tiškai įvykdomi. Tai ne ne¬ 
išsipildančios svajonės. Dar 
prieš kelerius metus Snieč¬ 
kuje turėjo iškilti labai rei¬ 
kalingas pastatas — jaunimo 
klubas. Bent taip buvo planuo¬ 
jama. Tačiau lig šiol Vakarų 
statybos valdybos vadovybės 
duotas žodis, užfiksuotas ati¬ 
tinkamuose dokumentuose, ne¬ 
tesėtas. Klubas statomas lėtai. 
Jaunimas, komjaunuoliai 

džiaugtųsi galėdami padėti 
statybininkams, laisvalaikiu 
rengtų talkas, bet vien en¬ 
tuziazmo maža. Reikia suma¬ 
nių specialistų. Ignalinos AE 
komjaunimo vadovai liūdnai 
šypteli: ,.Sakoma, žadinys — 


sapne radinys, jo išsipildant 
laukiame jau penkerius me¬ 
tus..." Vadinasi, kol kas jauni¬ 
mui nėra kelio į jaunimo klu¬ 
bą... 

Beje, patys komjaunuoliai 
nesėdi rankas sudėję ir nedū¬ 
sauja. Kavinėje veikia disko¬ 
teka, priimanti svečius penk¬ 
tadieniais, šeštadieniais ir sek¬ 
madieniais. Salė visada pilnu¬ 
tėlė. Nebloga muzika, progra¬ 
ma. Bet salėje telpa tik 80 
žmonių, o norinčiųjų — ga¬ 
lybė. Visi norėtų nusipirkti bi¬ 
lietą, pasėdėti prie stalelio, 
pašokti. Tie, kuriems nepa¬ 
vyksta, jaučiasi nuskriausti, 
užgauti... 

Jei jauniems užgintas kelias 
į jaunimo klubą, jei sunku pa¬ 
tekti į diskoteką, galima nu¬ 
eiti į biblioteką. Tik gaila, kad 
knygų nėra iš ko rinktis. Ir 
patalpos, skirtos bibliotekai 
bei knygynui, ankštos. Ir šiaip 
jau respublikinėje sparčiojo- 
je komjaunimo statyboje įsi¬ 
gyti knygą nėra lengva. 

Kai Sniečkuje buvo pasta¬ 
tytas „Draugystės "kino teat¬ 
ras, visi lengviau atsikvėpė, 


girdi gera pradžia — pusė 
darbo. Tačiau kino teatras jau¬ 
nimo laisvalaikio problemos 
neišsprendė. Repertuaras gan 
prastas, nedaug demonstruo¬ 
jama gerų turiningų filmų, 
jie vėluoja du tris mėnesius. 
Atkreiptinas dėmesys į tokią 
statistiką: vidutiniškai Snieč¬ 
kaus gyventojas kino teatre 
1983 metais apsilankė 21 kar¬ 
tą. Rodiklis labai didelis. Prie¬ 
žasčių daug. Ir pagrindinė iš 
jų — toli gražu ne ta, kad vi¬ 
si Sniečkaus gyventojai — 
uolūs dešimtosios mūzos ger¬ 
bėjai. Iš tiesų jiems, išskyrus 
kino teatrą, laisvalaikiu prak¬ 
tiškai nėra kur eiti. 

Jaunasis statytojas galėtų 
nueiti ir į koncertą. Tik, de¬ 
ja, artistai bei kiti kultūros 
darbuotojai pas juos palyginti 
reti svečiai. Statybą oficialiai, 
pagal sutartį, šefuoja Lietuvos 
TSR valstybinė filharmonija. 
Tačiau iniciatyvos ji nedaug 
terodo. O ir kaip rodys, jei 
sąlygos koncertuoti, švelniai 
tariant, nepatenkinamos. Tie¬ 
sa, 2-ojoje vidurinėje mokyk¬ 
loje yra didelė 300 vietų sa¬ 


lė, o iki Statybininkų dienos 
numatyta atiduoti naudoti erd¬ 
vią šokių salę. Vadinasi, yra 
vilties, jog ši jaunimo laisva¬ 
laikio problema bus išspręsta 
artimiausiu laiku. Ar lūkesčiai 
išsipildys, priklauso nuo Vaka¬ 
rų statybos valdybos vadovų, 
nuo jų iniciatyvos, ryžto baig¬ 
ti pradėtą darbą. 

Jaunimo laisvalaikio orga¬ 
nizavimas ne mažiau svarbus 
už paties atominio milžino sta¬ 
tybą. Jei minėtos problemos 
būtų sprendžiamos operaty¬ 
viai. Kur kas daugiau jaunimo 
atvyktų iš respublikos miestų 
bei rajonų. Tai ne smulkmena, 
ne antraeilis dalykas. Klausi¬ 
mas, kur eiti jaunam statyto¬ 
jui po darbo, ką veikti laisva¬ 
laikiu, tebėra neišspręstas to¬ 
kiame svarbiame liaudies ūkio 
objekte, kaip Ignalinos atomi¬ 
nė elektrinė. Be abejo, negali¬ 
ma teigti, kad komjaunimo 
sparčiojoje statyboje iš viso 
negvildenamos jaunimo lais¬ 
valaikio problemos. Tik reikia 
atvirai pripažinti, šios paieš¬ 
kos pernelyg užsitęsė. 

Nikolajus LASKEVICIUS 
,,Komjaunimo tiesa" 




















Nemažai įvairiausių priemo¬ 
nių, lengvinančių statybininkų 
triasų, paruošta ir naudojama 
VSV statybos montavimo valdy¬ 
bose, kitose organizacijose. Tai ir 
pneumatiniai plaktukai, ir įren¬ 
giniai efektyviam linoleumo su¬ 
siuvimui, ir originalūs pritaiky¬ 
mai skiediniui l viršų paduoti. 

Neperseniausiai Sniečkaus gat¬ 
vėse pasirodė bordiūrų klojimo 
mašina. Dabar bordiūrai klojami 
keliskart greičiau negu anksčiau. 

NUOTRAUKOJE: bordiūrų 

klojimo mašina. 

V. Rudkovskio nuotrauka. 


LAUKIA AUDITORIJOS 



IANDIEN nėra reikalo 
kalbėti apie spartų ato¬ 
minės energetikos vystymą mū¬ 
sų šalyje. 

Obninsko Maskvos fizikos inži¬ 
nerijos instituto filialas įkurtas 
garsių mūsų šalies mokslininkų 
D. Blochincevo, V. Liašenkos, G. 
Marčiuko, A. Krasino, O. Ka- 
začkovskio ir kitų iniciatyva — 
puiki specialistų kalvė. Per tris¬ 
dešimt metų institutas paruošė 
daugiau kaip tris tūkstančius 
aukštos kvalifikacijos inžinie¬ 
rių, kurie sėkmingai triūsia ato¬ 
minėse elektrinėse, konstravimo 
biuruose, mokslinių tyrimų insti¬ 
tutuose. 

Dabar Obninsko fizikos inžine¬ 
rijos instituto filialas ruošia 
specialistus keturiuose fakulte¬ 
tuose — atominių elektrinių, ki¬ 
bernetikos, vakariniame ir spe¬ 
cialiame AE Įkadrų tobulinimo. 

Baigusiems institutą jauniems 
specialistams suteikiamos kva¬ 
lifikacijos: inįžinieriaus-energe- 

tiko, inžinieriaus-fiziko, inžinie- 


riaus-sistemotechniko ir inžinie- 
riaus-matematiko. 

Institute yra gerai įrengtas 
mokymo korpusas, skaičiavimo 
centras, veikia studentų klubas, 
kuriame dirba penkiolika kūry¬ 
binių kolektyvų. Studentų pas¬ 
laugoms sporto rūmai ,su plaukio¬ 
jimo baseinu, stadionu ir teniso 
aikštėmis. Veikia 20 sporto sek¬ 
cijų ir jachtų klubų. 

Atsižvelgdama į nuolat augan¬ 
čius atominių elektrinių statybos 
tempus Vyriausybė priėmė nuta¬ 
rimą dėl atominės energetikos 
instituto įkūrimo kaip bazę nau¬ 
dojant Obninsko fizikos inžine¬ 
rijos instituto filialą. Šių metų 
rugsėjo mėnesį planuojama že¬ 
mesniųjų kursų užsiėmimus or¬ 
ganizuoti naujame studentų mies¬ 
telio korpuse. 

Kariškiams, pirmaujantiems 
darbininkams ir kolūkiečiams, no¬ 
rintiems įsigyti minėtas specia¬ 
lybes, bet dar nepasiruošusiems 
stojimui į šią aukštąją mokyklą, 
1984 metais organizuotas paruo¬ 


šiamasis skyrius. Šio skyriaus 
klausytojams, kaip ir žemesniųjų 
kursų studentams, mokama 55 
rublių stipendija. Visi paruošia¬ 
mojo skyriaus klausytojai atvykę 
iš kitų miestų, įkurdinami bend¬ 
rabutyje. Šio skyriaus klausyto¬ 
jai, baigę apmokymo kursą ir 
sėkmingai išlaikę 

egzaminus, tampa pirmojo kurso 
studentais. Jiems nereikia laiky¬ 
ti stojamųjų egzazminų. 

Be paruošiamojo skyriaus prie 
instituto filialo yra vakariniai ir 
neakivaizdiniai paruošiamieji kur¬ 
sai, fizikos-matematikos mokyk¬ 
la 8—10 klasių moksleiviams. 

Papildomą informaciją apie 
priėmimo į institutą sąlygas ir 
tvarka galima gauti paskambinus 
telefonais į Obninską — 2-11-63 
ir į Maskvą — 114-84-17. Insti¬ 
tuto adresas: Kalugos sritis, Ob- 
ninskas, Lenino prospektas 40-6. 

B. ROSCEKTAJEVAS 
Paruošiamojo fakulteto 
dekanas 


SPORTAS • SPORTAS • SPORTAS • SPORTAS • 

Baigėsi pirmenybės 


Baigėsi VSV stalo teniso pir¬ 
menybės. 

Vyriausiasis varžybų teisėjas 
I. Parfionovas pažymėjo neleng¬ 
vas dvikovas. Nugalėtojai paaiš¬ 
kėjo tik po dviejų savaičių tru¬ 
kusios atkaklios kovos. Pirmąją 
vietą užėmė ATV komanda. Ant¬ 
rojoje vietoje MST Nr. 3 atsto¬ 
vai, trečiojoje — PĮV tenisinin¬ 


kai. 

Nugalėtojais asmeninėse pir¬ 
menybėse tapo E. Skotnikova ir 
L. Michailovas. 

Pasibaigė ir šaudymo varžy¬ 
bos. Pirmojoje grupėje vietos pa¬ 
siskirstė taip: MST Nr. 3, MV, 
PĮV. Antrojoje — SMV-8, SV, 
BG. 

I .SILKINA 



Kovo mėnesi Ignalinos AE 
priešgaisrinės dalies darbuotojai 
pagal „Pavojaus“ singnalą vyko 
4 kartus. 


Kaip Ir anksčiau gaisrai užsi¬ 
plieskia gyvenamajame sektoriu¬ 
je. Kovo 7 ir 16 dienomis gyve¬ 
namųjų namų Nr. 8 ir Nr. 4, 
esančių Vilties ir Olimpiados gat¬ 
vėse, rūsiuose užsidegė šiukšlės. 
Tai byloja apie nepatenkinamą 
KCS darbą tvarkant rūsius. Ig¬ 
nalinos AE KOS viršininkui N. 
Rumiancevui ir VSV KOS virši¬ 
ninkui N. Suško būtina kuo grei¬ 
čiau išspręsti ši klausimą. 

Dar dažnai pažeidžia prieš¬ 


gaisrinės apsaugos taisykles 
Sniečkaus gyventojai. A. Murav¬ 
jovo ir V. Matvejevos butus už¬ 
tvindė dūmai sudegus paliktame 
ant viryklės inde maistui. 

Susirūpinimą kelia kai kurių 
kolektkyvų vadovų pažiūra l 
priešgaisrinę signalizaciją. Ne¬ 
veikia priešgaisrinė signalizacija 
pirmojoje ir antrojoje vidurinėse 
mokyklose, trečiojoje valgyklo¬ 
je. 

Priešgaisrinės apsaugos dar¬ 
buotojai už grubų priešgaisrinės 
apsaugos taisyklių nesilaikymą 
administracine tvarka nubaudė 
tryliktosios valgyklos vedėją M. 
Cerevičnają, katilinės vyresnįjį 
inžinierių S. Charlapą, DAS ba¬ 
zės vyriausiąjį inžinierių V. Kov- 
tūną, GTKV antrosios bazės vir¬ 
šininko pavaduotoją L. Vorobjo¬ 
vą. 


SKELBIMAI 

VSV pramonės įmonių valdy-. 
ba parduoda gyventojams medžio 
atliekas. Atitinkamų dokumentų 
apiforminimo tikslu kreiptis l 
PĮV viršininko priimamąjį. Te¬ 
lefonas — 26491. Atliekas turi 
išvežti pirkėjas savo transportu, 
šeštadieni. 

PlV administracija 
• * * 

Sniečkaus knygynas gavo lite¬ 
ratūros leidimo planą 1985 me¬ 
tams iš šių leidyklų: „Politizdat“, 
„Nauka“, „Chimija“, „Nedra“, 

,,Finansy i statistika“, „Muzika“. 

* * * 

Balandžio 30 d. 18.00 „Drau¬ 
gystės“ kino teatre įvyks iškil¬ 
mingas susirinkimas, skirtas Ge¬ 
gužės 1-ąjai pažymėti. Mitingas 
ir dirbančiųjų demonstracija vyks 
Kosmoso gatvėje 10.00. 


„Draugystės” 
kino teatre 

(Balandžio 24—30) 
DIDŽIOJI SALĖ 

24, 25 — „Ir dar viena Se- 
cherezados naktis“, 17—19—21, 
Tadžikija; 26, 27, 28 — „Vai¬ 
kai be motinos“, I-II ser., 18— 
21, Indija; 29. 30 — „Aš atsa¬ 
kau už tave“, 17—19—21, Mos- 
f ilmas. 

MAŽOJI SALĖ 

24, 25 — „Pulkininko Saly- 
gino laukimas“, 17—19—21, 
Odesos kino studija; 26, 27, 28 
— „Honoraras už išdavystę“, 
17—19—21, Italija; 29, 30 — 
„Negali bųti“, 17—19—21, Mos- 
filmas. 


• PAŽINK SAVO KRAŠTĄ 

EŽERŲ 

PAVILIOTA 

ŽEMĖ 


T RECIĄ ir paskutinį 
vakarinių Ignalinos 
apylinkių peizažą sudaro žyd¬ 
rų ežerų pašvaistė — pats 
patraukliausias ir įdomiausias 
žemėvaizdis ne tik Ignalinos 
rajone, bet ir visame Rytų 
Lietuvos kalvyne. Takas tą- 
link prasideda Ignalinoje, ku¬ 
ri pati, kaip minėta, devyniais 
ežerais vainikuota. Į vakarus 
visi nuo miško laisvi ploteliai 
priklauso Ignalinos žuvinin¬ 
kystės ūkiui. Tai nemažas spe¬ 
cializuotas ūkis, turintis apie 
1300 ha dirbamos žemės ir 
keliskart daugiau vandenų pa¬ 
viršiaus; be to, čia yra tarp- 
kolūkinė paukščių ferma, žuvi¬ 
vaisos įmonė. Ji 1962 m. pati 
pirmoji respublikoje pastatyta 
Strigailiškyje; ant Palaukinio 
upelio įrengti 8 tvenkiniai. 
Čia auginamas žuvų mailius: 
seliavų, lašišų, šlakių, pele- 
džlų, lydekų. Dalis yra iš savų 
upių ir vandenų, nemaža gau¬ 
nama iš svetur. Tuo būdu pra¬ 
turtinami ežerų vandenys. Jau 
į ežerus suleista apie 300 mln. 
vertingos žuvies mailiaus. Tuo 
tarpu ežeruose ūkis vykdo 
verslovinę žūklę. Į dvi briga¬ 
das yra susibūrę vietiniai žve¬ 
jai. Jie moka dar pagauti žu¬ 
vį ir paprastais luokymo (su 
deglais), abaravimo (baidymo) 
būdais, nemaža apie tai žino. 

Seniausias šios ežeringos 
apylinkės centras yra Palūšė 
— miestelis aukštokame Lūšio 
ežero šlaite ir papėdėje. Jį 
augti skatino prekybos kelias, 
kuris viduramžiais vedė iš 
Vilniaus į Daugpilį, Polocką. 
Rašytiniuose šaltiniuose Palū¬ 
šė paminėta 1651 m. Tada čia 
būta palivarko, kurį valdė 
Sumskiai, smulkių, degtinės 
parduotuvių. 

Iš svarbesnių įvykių, kurie 
palietė Palūšę ir artimas apy¬ 
linkes, buvo jau minėtos marų, 
ligų, bado nelaimės, svetim¬ 
šalių kariuomenių antplūdžiai. 
1831 m. palūšietis Vincas Bu¬ 
kauskas buvo suorganizavęs 
sukilėlių būrį. 

Palūšės žmonės savo smėlė¬ 
tose paežerėse labai stigo duo¬ 
nos. Daugelis ieškodavosi už¬ 
darbio svetur. Vyko į Latviją, 
Rusiją, Suomiją... Vien 1909 
metais išvykę buvo: iš Ginu- 
čių 19 žmonių, Antalksnės — 
18, Gaveikėnų — 15 ir t. t. 
Ne vienans per pirmąjį pasau¬ 
linį karą kovojo prie Gumbi¬ 
nės, Augustavo ir daug kur 
kitur. 

Ne vienas vėliau dalyvavo 
Spalio socialistinės revoliuci¬ 
jos įvykiuose; tai Justinas Die¬ 
ninis iš Palūšės, St. Drūteika 
nuo Linkmenų ir kt. 

Palūšėje dar XVIII a atida¬ 
ryta mokykla, tačiau ji buvo 
prieinama tik kilmingųjų luo¬ 
mo valkams (mergaičių, rodos, 


iš viso nelavino). XX a. pra¬ 
džioje atsirado slaptųjų mo¬ 
kyklų. Jose daraktoriavo skai¬ 
tyti mokėję knygnešiai M. 
Balčiūnas, Skudutytė ir kt. 

Palūšėje yra išlikę vertin¬ 
gų meno paminklų. Medinis, 
gotinius siluetus primenantis 
bažnyčios ansamblis, statytas 
1750 m. Viduje bažnyčia ta¬ 
šytų rąstų, yra joje liaudies 
dailės XVIII a. paveikslų, ta¬ 
pytų ne ant drobės, o ant len¬ 
tų. Galima pasigrožėti ir 
liaudies meistrų medžio dro¬ 
žiniais. Varpinėje kabo 1772 
metų lietas varpas, papuoštas 
barokiniu ornamentu. Visas 
ansamblis su dailės vertybė¬ 
mis yra respublikinės reikš¬ 
mės kultūros paminklas. 

Ginučių piliakalnių archeo¬ 
loginiai radiniai byloja, jog 
neolite (3 tūkst. m. pr. m. e.) 
žmogus čia jau gyveno. Keli 
pilkapynai bei plokštiniai ka¬ 
pinynai prie Šakarvos, Palū¬ 
šės, Gavio ežero rodo sėslų 
žmonių gyvenimą mūsų eros 
pirmoje pusėje. Ypač, matyt, 
didelių gyvenviečių būta ne¬ 
toli Palūšės miestelio, taip pat 
ties Rypelialaukio pilkapynu 
vakarinėje Baluošo paežerėje. 

Aukšti kalvagūbriai, juosia¬ 
mi ežerų ir pelkių, sudarė sau¬ 
gią aplinką senosioms gentims. 
Būtent toks yra keterėtas Le- 
dakalnio žemės užtvaras. Nuo 
jo į šiaurę plyti klaidžios tar- 
puežerės, Ažvlnčių giria su 
nemažais pelkynais — sunkios 
prieigos nuo Padauguvio ka¬ 
lavijuočių šalies. Taigi šiame 
gūbryje, Linkmeno ir Ūkojo 
tarpuežerėje, kur dabar yra 
net trys Ginučių piliakalniai, 
būta itin stiprių įtvirtinimų. 
Istorikų linkstama manyti, jog 
minėtoji Linkmenų pilis stovė¬ 
jusi būtent čia, prie to paties 
vardo ežero. Mūsų tūkstant¬ 
mečio vidury Ginučių pilia¬ 
kalnyje gyveno feodalas, o jo 
papėdėje būta gyvenviečių. 
Ar ne nuo to pradžią ir bus 
gavusi čia esanti Papiliakal- 
nė. XVI a., be Ginučių, mini¬ 
ma Antalksnė, Antadringė 
(Meironys), Vaišniūnai, Pabir¬ 
žė. 

Žvalgantis nuo Ledakalnio, 
norėta pabrėžti, Jog šis akira¬ 
tis bei jo gamtinis ir visuome¬ 
ninis turinys yra ypatingas. 
Čia didžiausia žemės formų ir 
sąrangos įvairumą, čia sod¬ 
riausiai persipynusios visos 
geografinės sferos: litosfera, 
hidrosfera, biosfera; čia raiš¬ 
kūs žmogaus kūrybos darbai. 
Siame nedideliame plote yra 
visa tobuloje pusiausvyroje, 
todėl, suprantama, šios apylin¬ 
kės ir buvo vertos tapti pir¬ 
muoju Lietuvos nacionaliniu 
parku. 

(Iš C. Kudabos knygos 

„Ignalinos apylinkės“) 

